Diari Oficial de la Generalitat Valenciana


Sumari del DOGV 6191, del 25-01-2010 (2010/442)

RESOLUCIÓ de 18 de gener de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni marc de col·laboració entre la Conselleria de Justicia i Administracions Públiques de la Generalitat i la Fundació Diagrama Intervenció Psicolaboral per al foment de la inserció laboral de menors subjectes a mesures judicials.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6191

Data del DOGV
:   25-01-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/442


Data del document
:   18-01-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Conselleria Justícia i Administracions Públiques
    * fundació
    * cooperació administrativa

RESOLUCIÓ de 18 de gener de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni marc de col·laboració entre la Conselleria de Justicia i Administracions Públiques de la Generalitat i la Fundació Diagrama Intervenció Psicolaboral per al foment de la inserció laboral de menors subjectes a mesures judicials.  
 [2010/442]  
La Conselleria de Justicia i Administracions Públiques de la Generalitat i la Fundació Diagrama Intervenció Psicolaboral han subscrit, després de la tramitació prèvia reglamentària, el 17 de desembre de 2009, un conveni marc de col·laboració per al foment de la inserció laboral de menors subjectes a mesures judicials.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat en el Registre de Convenis de la Generalitat amb el número 0057/2010, i que figura com a annex d'esta resolució.  
València, 18 de gener de de 2010.- El director general del Secretariat del Consell: Ángel Mompó Romero.  
Conveni marc de col·laboració entre la Conselleria de Justícia i Administracions Públiques de la Generalitat i la Fundació Diagrama Intervenció Psicosocial a través del seu cercle d'empreses amb responsabilitat social de la Comunitat Valenciana, per al foment de la inserció laboral de menors subjectes a mesures judicials  
València, 17 de desembre de 2009  
Reunits  
D'una banda, la Generalitat, representada per Paula Sánchez de León Guardiola, consellera de Justícia i Administracions Públiques, en virtut del que disposa l'article 28 g) i 60 de la Llei 5/1983, de 30 de desembre, del Consell.  
I, d'altra, Miguel Ángel Pereiro Amil, DNI 54.295.735K, en nom i representació de Fundació Diagrama Intervención Psicosocial, CIF S42040354, amb domicili a l'Avinguda Ciudad de Almeria, número 10, baix, 30.002, Múrcia, amb poder suficient per a aquest acte, en virtut d'escriptura pública atorgada davant del notari de Múrcia, Sr. Agustín Navarro Núñez, amb data 20 de desembre de 2005 i número del seu protocol 7.377.  
Les parts en la representació que ostenten, i reconeixent mútuament la capacitat per a convindre i obligar-se en els termes del present conveni,  
Exposen  
Primer. Que segons el que disposa el Decret 12/2009, de 2de 27 d'agost, del president de la Generalitat, pel qual es determinen les conselleries en què organitza l'administració de la Generalitat, la competència per a l'exercici de les atribucions sobre el menor, derivades de l'aplicació de la Llei Orgànica 5/2000, de 12 de gener, Reguladora de la Responsabilitat Penal dels Menors, correspon a la Conselleria de Justícia i Administracions Públiques, a través de la Direcció General de Justícia i Menor.  
La Llei Orgànica 5/2000, de 12 de gener, Reguladora de la Responsabilitat Penal dels Menors determina que la Comunitat Valenciana, en la seua condició d'entitat Pública de Reforma, de conformitat amb l'article 45.1, desenrotlle competències per a l'execució de mesures adoptades pels jutjats de Menors, dins de l'àmbit territorial valencià.  
Per un altre costat, s'ha de tindre's, en compte en aquest àmbit d'actuacions, la Llei Orgànica 1/1996, de 15 de gener, de Protecció Jurídica del Menor i la Llei 1/1998, de 20 d'abril, dels Drets i Atenció al Menor.  
Segon. El Reial Decret 1774/2004, de 30 de juliol, pel que s'aprova el Reglament de desplegament de la Llei Orgànica 5/2000, de 12 de gener, Reguladora de la Responsabilitat Penal dels Menors, ha establit en l'article 53 el dret dels menors interns que tinguen l'edat legalment establida a un treball remunerat, dins de les disponibilitats de l'entitat pública, i a les prestacions socials que legalment els corresponguen, tenint en tot cas el treball que realitzen els menors, com a finalitat essencial, la seua inserció laboral, com també la seua incorporació al mercat de treball.  
Tercer. La Fundacióm Diagrama Intervención Psicosocial, en el desenrotllament dels seus fins estatutaris, ha desenrotllat un projecte denominat Cercle d'Empreses amb Responsabilitat Social de la Comunitat Valenciana (d'ara en avant Cercle d'Empreses), amb el propòsit de ser un espai dins de l'organització de la dita entitat, però sense personalitat jurídica pròpia, en què puguen trobar-se els professionals del món de l'empresa i els professionals, tècnics, docents i investigadors de les distintes disciplines que intervenen en l'àmbit de la solidaritat, promoció social, l'autonomia personal i la inclusió laboral de les persones en dificultat. Tot això, amb la finalitat de generar actuacions des de la perspectiva multidisciplinària abans esmentda i, sobretot, gràcies a la inquietud i implicació de les distintes empreses, administracions públiques i altres entitats socials, responsables socialment en aquest àmbit.  
Els destinataris finals del present conveni seran els menors que tinguen l'edat laboral legalment establida i estiguen subjectes a mesures judicials d'internament, o no privatives de llibertat, previstes en la Llei Orgànica 5/2000, de 12 de gener, Reguladora del Responsabilitat Penal dels Menors, i que podran ser formats i/o contractats de forma voluntària pels membres col·laboradors del Cercle (empreses, associacions d'empreses, entitats i institucions privades).   
Per tot això, i en el marc de les distintes línies de col·laboració que la Fundació Diagrama Intervención Psicosocial realitza a través de la signatura de convenis, tant amb entitats públiques com a privades, ambdues parts decideixen formalitzar el present Conveni de Col·laboració que es regirà per les següents   
Clàusules  
Primera. Objecte  
El present conveni té com a objecte establir la col·laboració d'ambdues parts, per tal de procurar la sensibilització de l'àmbit empresarial per a la promoció i difusió de la problemàtica i intervenció amb els menors, subjectes a mesures judicials, a la Comunitat Valenciana, per part de la Fundació Diagrama Intervenció Psicosocial, a través del seu Cercle d'Empreses, a fi de conscienciar els membres col·laboradors del Cercle de la necessitat de donar suport a la inserció laboral d'aquests menors, mitjançant la formació prelaboral i la seua contractació.  
Les actuacions i activitats concretes, per a l'execució del que disposa aquest Conveni, es faran a través de posteriors addendes al mateix, en què es detallaran, entre altres assumptes, els recursos materials i humans que aportarà cada part; el termini per a la realització de les dites actuacions i, si fa al cas, i així s'acordara, les possibles aportacions econòmiques per a la seua realització (de conformitat amb el que disposa la clàusula cinquena).   
Segona. Comissió de seguiment   
Per tal d'assegurar el correcte desenrotllament de les actuacions previstes en aquest Conveni, es crearà una Comissió, a través de la qual es canalitzaran les actuacions previstes.  
Les funcions de la comissió seran:  
- Interpretar i vigilar el correcte desenrotllament del conveni.  
- Crear les comissions o grups de treball que s'estimen necessàries, establint la composició i el caràcter permanent o temporal d'aquestes.  
- Informar la Direcció General de Justícia i Menor, de la Conselleria de Justícia i Administracions Públiques, de l'activitat exercida i de les incidències que es vagen produint en el seu desenrotllament, en el marc del present Conveni.  
- Qualsevol altra funció que les parts acorden.   
La Comissió estarà formada per un president, dos vicepresidents, secretari i dos vocals.  
President: el director general de Justícia i Menor, o persona en qui delegue.  
Vicepresidents:   
Representant de la Fundació Diagrama Intervención Psicosocial, o persona en qui delegue.  
El cap d'Àrea de Justícia Juvenil i Prevenció de la Violència o persona en qui delegue.  
Secretari: la cap de Servei d'Atenció al Menor Infractor.  
Vocals:   
Un tècnic designat per la Fundació Diagrama.  
Un tècnic designat per la Direcció General de Justícia i Menor.   
La Comissió podrà convocar o requerir informació, mitjançant audiència o remissió d'informe per escrit, a aquelles persones responsables del centre, o recurs d'execució de mesures o entitats que considere adients.   
Els membres de la Comissió podran delegar els seus càrrecs en persones que pertanguen a les seues respectives institucions o entitats, i podran acudir a les reunions que es convoquen assistits pels tècnics que estimen necessaris.  
Les normes de funcionament de la Comissió s'establiran mitjançant un acord de les parts.  
Tercera. Formació  
La Fundació Diagrama a través del seu Cercle d'Empreses amb Responsabilitat Social de la Comunitat Valenciana, fomentarà accions formatives dirigides als menors i jóvens que exercisquen llocs de treball en les empreses que siguen membres col·laboradors del mateix, o puguen exercir-los en un futur, en matèria de prevenció de riscos laborals així com en els coneixements necessaris per al correcte de desenrotllament del seu lloc de treball.   
Quarta. Règim laboral  
El possible desenrotllament d'un treball remunerat, per part dels menors i jóvens, tindrà per a aquests caràcter plenament voluntari i formarà part del seu procés d'inserció sociolaboral, d'acord amb els objectius i metes marcats en els seus respectius programes individualitzats d'Execució de Mesures, i s'ajustarà, en la seua execució, al que disposa l'article 53 del Reial Decret 1774/2004, de 30 de juny, pel que s'aprova el Reglament de la Llei Orgànica 5/2000, de 12 de gener, Reguladora de la Responsabilitat Penal dels Menors.   
Cinquena. Finançament  
El desenrotllament i la posada en marxa del present Conveni no comportarà cap obligació econòmica per part de la Conselleria de Justícia i Administracions Públiques, sense perjudici que en un futur s'acordara finançar actuacions específiques, recollides en addendes al present Conveni Marc.   
Sisena. Vigència i resolució del conveni  
Aquest Conveni de col·laboració tindrà un termini de vigència d'un any, des del moment de la seua signatura, I serà prorrogable expressament per igual període de temps. No obstant això, qualsevol de les parts, en qualsevol moment i durant la vigència del dit Conveni o de qualsevol de les seues pròrrogues, podrà resoldre el mateix, sempre que aqueixa resolució es faça amb un preavís mínim a l'altra part de 30 dies naturals a la data en què es vullga resoldre's.   
Constituirà motiu de resolució, del present Conveni, l'incompliment de qualsevol de les seues clàusules o la concurrència de qualsevol altra causa prevista en la legislació vigent.  
Setena. Tractament de dades  
Ambdues parts es comprometen a guardar, amb absolut rigor, el secret professional i a no utilitzar en cap cas les informacions de què pogueren tindre coneixement en el desenrotllament de la seua activitat, amb l'objecte de donar publicitat o comunicació a tercers, en compliment del que disposa la Llei Orgànica 15/1999, de 13 de desembre, sobre Protecció de Dades de Caràcter Personal.  
De conformitat amb quant antecedeix, en exercici de les atribucions, de les quals són titulars els signants, i obligant amb això les institucions representades, subscriuen el present conveni de col·laboració.  
La consellera de Justícia i Administracions Públiques: Paula Sánchez de León Guardiola  
Per Fundació Diagrama Intervenció Psicosocial: Miguel Ángel Pereiro Amil.